***** ΚΑΝΟΝΙΣΜΟΣ (ΕΟΚ) αριθ. 2206/84 ΤΗΣ ΕΠΙΤΡΟΠΗΣ της 26ης Ιουλίου 1984 για την τροποποίηση του κανονισμού (ΕΟΚ) αριθ. 434/84 που τροποποιεί τον κανονισμό (ΕΟΚ) αριθ. 1443/82 περί θεσπίσεως των λεπτομερειών εφαρμογής του καθεστώτος των ποσοστώσεων στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 606/82 (2), και ιδίως το άρθρο 28 παράγραφος 7, Εκτιμώντας: ότι ο κανονισμός (ΕΟΚ) αριθ. 434/84 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 1859/84 (4), ορίζει στο άρθρο 2 ότι εφαρμόζεται από την 1η Αυγούστου 1984· ότι πρέπει να προβλεφθεί η παράταση αυτής της ημερομηνίας εφαρμογής την 20ή Σεπτεμβρίου 1984· ότι η Επιτροπή Διαχειρίσεως Ζάχαρης δεν διατύπωσε γνώμη μέσα στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 2 του κανονισμού (ΕΟΚ) αριθ. 434/84, η ημερομηνία « 1η Αυγούστου 1984» αντικαθίσταται από την ημερομηνία «20 Σεπτεμβρίου 1984». Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκων Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Ιουλίου 1984.

[Source: multi_eurlex | Tokens: 1357]